ലോകത്തില് എനിക്കേറ്റവും പ്രിയപ്പെട്ട സ്ഥലം, മകന്റെ നഴ്സറിയുടെ ചിത്രങ്ങള് പങ്കുവച്ച് നടി ദിയ മിര്സ Dia Mirza Image Source: Instagram ബോളിവുഡ് താരം ദിയ മിര്സ തന്റെ മാതൃത്വം ഓരോ നിമിഷവും ആസ്വദിക്കുകയാണ്. ദിയയും വൈഭവ് രേഖിയും അവരുടെ ആദ്യത്തെ കണ്മണി അവ്യാന് ആസാദ് രേഖിയെ വരവേറ്റത് ഈ വര്ഷം മെയ് മാസത്തിലാണ്. അതിനു ശേഷം കുഞ്ഞിന്റെ ചിത്രങ്ങളുടെ പരമ്ബര തന്നെ സോഷ്യല് മീഡിയയിലൂടെ ദിയ പങ്കിടാറുണ്ട്. അവ്യാന്റെ കുറച്ച് ഫോട്ടോകളും വീഡിയോകളും പോസ്റ്റ് ചെയ്തിട്ടുണ്ടെങ്കിലും കുഞ്ഞിന്റെ മുഖം വെളിപ്പെടുത്താന് ദിയ ഇതുവരെ തയ്യാറായിട്ടില്ല. അടുത്തിടെ പോസ്റ്റ് ചെയ്ത മോണോക്രോമാറ്റിക് ചിത്രത്തില് അവ്യാന്റെ മുഖം കാണുന്നില്ലെങ്കിലും കുഞ്ഞ് അമ്മയുടെ കൈകളില് വിശ്രമിക്കുന്നതായി കാണാം. ഞങ്ങളുടെ കഥ അവ്യാന് 15.09.2021 sic ആരംഭിച്ചതേയുള്ളൂ, എന്ന ക്യാപ്ഷന് നല്കിയാണ് ദിയ അത് പോസ്റ്റ് ചെയ്തത്. അവ്യാന്റെ ചെറിയ കാല്വിരലുകളുടെ ഒരു വീഡിയോ പങ്കിടുകയും അതിന് ഹകുന മാറ്റാ ആശങ്കകളില്ലാത്ത ജീവിതം എന്ന അടിക്കുറിപ്പ് നല്കുകയും ചെയ്തിരുന്നു. ഇപ്പോള് ദിയ പോസ്റ്റ് ചെയ്ത ഒരു ചിത്രം സമൂഹ്യ മാധ്യമങ്ങളില് ശ്രദ്ധ നേടുകയാണ്. ചിത്രത്തില് അവ്യാനു വേണ്ടി തയാറാക്കിയ നഴ്സറിയാണുള്ളത്. ഇന്ന് ലോകത്തില് എനിക്കേറ്റവും പ്രിയപ്പെട്ട സ്ഥലം അവ്യാന്റെ നഴ്സറിയാണ്. Kalakaarihaath ന്റെ ചുവര് കലയില് പ്രതിഫലിക്കുന്നത് പ്രകൃതി സ്നേഹമാണ് എന്ന അടിക്കുറിപ്പും അതിനൊപ്പം നല്കിയിരുന്നു. ചിത്രങ്ങളില്, ഒരു മാനിന്റെയും കടുവയുടെയും കുഞ്ഞുങ്ങളുടെയും മരങ്ങളുടെയും ചിത്രങ്ങള് ഉള്ള ഒരു ചുമരിനു മുന്നില് ദിയ പോസ് ചെയ്യുന്നതായിട്ടാണ്. മകന് അവ്യാന്സിന്റെ മനോഹരമായ വീഡിയോ പങ്കിട്ടപ്പോള്, ലാറ ദത്ത കമന്റിട്ടത്, ദയവായി എനിക്ക് അവനെ തിന്നാന് കഴിയുമോ? എന്നാണ്. നടി ബിപാഷ ബസുവും താരാ ശര്മ്മ സലൂജയും ദിയയുടെ ചിത്രങ്ങളില് ഹൃദയചിഹ്നം കൊടുത്തിരുന്നു. സംഗീതസംവിധായകന് വിശാല് ദദ്ലാനി അത് ഗംഭീരമാണ്!!!! നിങ്ങളെയെല്ലാം ആലിംഗനം ചെയ്യുന്നു! കുഞ്ഞിനെ കാണാന് ഉടന് വരും! എന്ന് കമന്റിട്ടു. മുതിര്ന്ന അഭിനേത്രി ഷബാന ആസ്മി എഴുതിയത്, അവ്യാന് കി തസ്വീറോന് സേ തോ ഐസാ ലഗ്താ ഹേ കേ അവന് വൈഭവിന്റെ ഒരു തുള്ളി ആണ്! ഉസ് മേം ആപ്കാ കോയി ദഖല് നഹിന് ഹേ അവ്യാന്റെ ചിത്രങ്ങളില് അവന് വൈഭവിനെപ്പോലെയാണ്, നിങ്ങളെപ്പോലെയല്ല.എന്നാണ്. കുഞ്ഞിന്റെ ഓരോ ചിത്രത്തിനും ബോളിവുഡിലെ താരങ്ങള് സന്തോഷത്തോടെ കമന്റിടാറുണ്ട്.